યોગ અમારી પરીક્ષાનો એક ભાગ હતો. જ્યાં અમારી સભા થતી કે રીસેસમાં અમે રમતાં એ સીમેન્ટનાં મેદાનમાં પરીક્ષાના થોડા દિવસો પહેલાં અમે યોગની તૈયારીઓ કરતાં એ મેદાન તો બહુ ધુળીયું અને ગંદુ રહેતું. મને યાદ છે કે મને તે સમયે યોગ કરવાનું જરા પણ પસંદ એટલે ન પડતું કે, વર્ષમાં એક જ વાર એ બધાં આસનો અમારે બહુ ઝડપથી અને ઉપરાઉપરી કરવાં પડતાં. પરિણામે પછી કેટલાય દિવસો સુધી મને સ્નાયુઓ તણાવાની અને વાસો દુખવાની ફરિયાદ રહ્યા કરતી. મને યાદ છે કે પદ્માસન કરતી વખતે એ મુદ્રા હું, ખાસ સંભાળપૂર્વક, મારા સ્કર્ટ નીચે છૂપાવી દેતી કેમકે ત્યાં કોઈ તે જોવા માગી શકવાનું ન હતું.એ પછી મેં સ્વેચ્છાથી યોગાભ્યાસ ત્યારે કર્યો જ્યારે હું મારી શ્રેષ્ઠ મિત્રને કેન્સર સામે લડવામાં મદદ કરી રહી હતી. પ્રાણાયમને કારણે તેને વધારે સારી રીતે રહેવામાં જેટલો પણ ફાયદો થયો તેમાં શારીરીક કરતાં માનસીક અસર વધારે હતી.